সংগঠনের প্রতি শহীদ পরিবারের চাওয়া : শততম শহীদের মা বলেছেন, যোবায়ের আমার ত্রিশ বছরের সাধনায় সৎ, সাহসী, উদ্যমী, পরোপকারী ও ভালোবাসার হৃদয়ের অধিকারী একজন প্রকৃত মানুষ হয়েছিল। আজ ৩৪ বছরের টগবগে যুবকের নাম হচ্ছে ইসলামী ছাত্রশিবির। এই সংগঠনের নেতাকর্মীরা কি পেরেছে সৎ, দক্ষ ও দেশপ্রেমিক হিসেবে নিজেদেরকে গড়ে তুলতে? যদি না পারে তবে আমাদের চাওয়া অনেক বাকি। ১৪ এপ্রিল ২০১১ টাঙ্গাইল শহর শাখার সেক্রেটারি রাসেল আহমেদ ভাইকে সাথে নিয়ে গিয়েছিলাম শহীদ যোবায়ের ভাইয়ের কবর জিয়ারত করতে ও পরিবারের লোকজনের সাথে সাক্ষাৎ করতে। শহীদ যোবায়ের ভাইয়ের শ্রদ্ধেয় পিতা-মাতাকে যদিও আমরা পাইনি কিন্তু পেয়েছিলাম তার বড় ভাই জাকির হোসেনকে। তিনি জানালেন ৯০ বছর বয়সের বৃদ্ধ পিতা এখনো বুকভরা আশা নিয়ে বেঁচে আছেন দ্বীনের বিজয় দেখতে, এখনো দু’চোখের অশ্র“ বিসর্জন দিয়ে আল্লাহর কাছে দোয়া করেন সংগঠনের জন্য। শহীদ যোবায়েরের মত লক্ষ লক্ষ সন্তানের প্রতি তাকিয়ে আছেন বৃদ্ধ মা কখন তারা এই বাংলার সবুজ জমিনে নারায়ে তাকবির স্লোগান দেবে। তার জিজ্ঞাসা আর কত রক্ত দিয়ে এদেশের কলেজ, বিশ্ববিদ্যালয়গুলোতে হত্যার রাজনীতি বন্ধ হবে, মা হারাবেন না তার সন্তানকে, ভাই তার বোনকে, সেদিন কবে আসবে? নাকি এই স্বপ্ন দেখে দেখেই শহীদ যোবায়ের ভাইয়ের পিতা-মাতাও ঘুমিয়ে যাবে চৌবাড়ীয়ার কবরস্থানে যেখানে ঘুমিয়ে আছেন শিবিরের শততম শহীদ যোবায়ের হোসেন।